Сервери де Джирона
Не взимай си фалшив съпруг…
Това е попътна песен

Превод от окситански: Симеон Хаджикосев, 1990

chitanka.info

Не взимай си фалшив съпруг…[0]

        Не взимай си фалшив съпруг,

прекрасна Яна.

        На клетвите не вярвай пак,

        че той е прост, невеж, тъпак,

прекрасна Яна.

        Не взимай си такъв съпруг,

        че той е прост, ленив, неук,

прекрасна Яна.

        Та той е прост, ленив, ръбат,

        не е за брачния креват,

прекрасна Яна.

        Как ще го любиш тоз кютук,

        я по-добре вземи си друг,

прекрасна Яна.

        Не е за брачния креват —

        да легне там приятел млад,

прекрасна Яна.

[0] Обозначението, предшествуващо песента, е взето от манускрипта. Попътната песен (viadeyra) без съмнение се нарежда сред фолклоризиращия регистър според определението на П. Бек. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.